ADATKEZELÉSI ÉS HOZZÁJÁRULÓ NYILATKOZAT

**„Állati Jó” Lovastábor 2023**

A táborban a gyermek biztonsága érdekében a Jászkarajenői Szolgáltató Nonprofit Kft, valamint a táborban dolgozó illetékes munkatársak elkérik és kezelik a gyermek és a szülő következő személyes adatait:

A táborozó gyermek természetes azonosító adatai, TAJ száma, különleges egészségi adatai amennyiben van, - pl. allergia,-

A szülők személyes adatai közül: neve, címe, elérhetőségei, és természetes személyi azonosító adatai.

A szülő a kiskorú gyermeke beíratásával **hozzájárul gyermeke és saját személyes adatainak kezeléséhez**, a Jászkarajenői Szolgáltató Nonprofit Kft. által, valamint tudomásul veszi a Jászkarajenői Szolgáltató Nonprofit Kft - **mint szervező** - *Adatvédelmi tájékoztatójában* foglaltakat, melyek elolvashatóak a tábor helyszínéül szolgáló Jászkarajenői Lovascentrum területén kifüggesztve (Jászkarajenő, Árpád utca 29/A)

**Az adatkezelés célja**: kapcsolattartás, szükség esetén a gyermek orvosi ellátása, étkezési befizetések kezelése.

**Az adatok tárolásának módja**: papír alapú és elektronikus. **Az adatkezelés időtartama**: lásd az adatkezelési tájékoztatót

**Az adatokhoz való hozzáféréssel rendelkezők köre**: (Adatkezelők:)

*A tábor dolgozói közül a gyermekekkel nevelési, oktatási, szakértői, tanácsadói vagy más, a tábor alapfeladataival kapcsolatban tevékenységet végző, a Szervezővel jogviszonyban álló ügyintézői, vagy az ezzel kapcsolatos nyilatkozatot aláíró megbízási jogviszonyban alkalmazottak -* mint adatkezelők - a személyes adatokat a jogszabályi előírások szerint kezelik.

**Az adatkezeléshez való hozzájárulás visszavonása:**

Az adatkezeléshez történő hozzájárulását a szülő bármikor visszavonhatja a kapcsolattartási e-mail címre küldött levélben. Ez esetben az adatok törlése az adatkezeléshez történő hozzájárulás visszavonásakor történik meg. Az adatkezelési hozzájárulás visszavonása a tábor igénybevételének azonnali felfüggesztésével jár. Az adatok módosítása vagy törlése kezdeményezhető e-mailben, telefonon vagy levélben, az adatvédelmi tájékoztatóban leírtak szerint a megadott elérhetőségi lehetőségeken.

**Kép-és hangfelvétellel kapcsolatban az alábbiak szerint nyilatkozom:**

*q Kifejezetten hozzájárulok, hogy gyermekemről/gyámoltamról/gondnokoltamról kép-és hangfelvétel (fotó és videó), készüljön az „Állati Jó” Lovastábor széles nyilvánosság körében történő megismertetése céljából. Továbbá hozzájárulok a gyermekemről/gyámoltamról/gondnokoltamról készült felvételek televíziókban történő sugárzásához, sajtóanyagokban történő közzétételéhez, a tábort népszerűsítő internetes oldalakon (különösen, de nem kizárólagosan a Facebook, YouTube, Instagram felületeken és honlapokon) történő megjelenítéséhez, valamint a Jászkarajenői Lovascentrum illetve a Szervező népszerűsítésével kapcsolatos tájékoztató, és promóciós anyagokban és arculathordozókon (pl. kiadvány, roll-up), televíziós és rádiós valamint egyéb felületeken (pl. hirdetési felületek) történő teljes körű felhasználásához többek között fotók, videók, idézetek, interjúk, sajtóanyagok, cikkek formájában, vagy a gyermek által a táborokban készített művek közlésével.*

*Ezzel kapcsolatban tudomásul veszem, hogy a fotókra és a videófelvételekre vonatkozó adatkezeléssel kapcsolatban a jelen nyilatkozatban megadott elérhetőségeken kérhetek tájékoztatást.*

*Egyúttal kijelentem, hogy a közzé tett anyagok tekintetében semmiféle szerzői jogi, illetve szellemi tulajdonnal kapcsolatos követelésem nincs és ilyennel a jövőben sem lépek fel.*

*q VAGY A fentiekben foglaltakhoz nem járulok hozzá.*

Kelt.: Jászkarajenő, 2023. január 03.

Szülő/Gondviselő Aláírása

ADATKEZELÉSI TÁJÉKOZTATÓ

A Jászkarajenői Szolgáltató Nonprofit Kft. (a továbbiakban: Társaság) által az Ön, valamint gyermeke a „Állati Jó” Lovastáborban való részvételére való jelentkezéssel összefüggésben történő kezelésével és védelmével kapcsolatos minden fontos információt megismerhessen.

Az adatkezeléssel érintettek köre:

A Társaság által szervezett **Napközis Táborban** történő jelentkezés során a Társaság a jelentkező gyermekek és a gyermek törvényes képviselőinek az adatait kezeli.

Adatkezelő:

A rögzített adatok tekintetében az **adatkezelő** a Jászkarajenői Szolgáltató Nonprofit Korlátolt Felelősségű Társaság:

* székhely: 2746 Jászkarajenő Rákóczi F. u. 16.
* adószám: Adószám: 23345041213
* képviseli: Vizi László Ignác, ügyvezető
* email: vizi.laci@t-online.hu

A Társaság erre munkakörében érintett, és így arra feljogosított munkavállalói rendelkeznek hozzáféréssel az Ön és gyermeke személyes adataihoz.

Az adatkezelő e tevékenysége során az adatokat más adatkezelőnek a törvény alapján fennálló adatközlési kötelezettsége és az alábbiak szerint továbbítja: nem kerül továbbításra adat

Kezelt adatok köre:

|  |  |  |
| --- | --- | --- |
| **Kezelt személyes adatok köre** | **Jogcím (jogalap)** | **Adatkezelés időtartama** |
| Gyermek:név, születési hely és idő, lakcím, anyja neve,Törvényes képviselő: név, lakcím, telefonszám | Jogi kötelezettség teljesítése (GDPR 6. cikk (1) bek. c) pont)*12/1991. (V.18.) NM rendelet* | 5 évig |

|  |  |  |
| --- | --- | --- |
| láz, torokfájás, hányás, hasmenés, bőrkiütés, sárgaság, súlyosabb bőrelváltozás,bőrgennyesedés, váladékozó szembetegség, gennyes fül- és orrfolyás, tetű, rüh. | Jogi kötelezettség teljesítése (GDPR 6. cikk (1) bek. c) pont)*12/1991. (V.18.) NM rendelet* | 1 év |
| TAJ szám, ételallergia, tartós betegség, gyógyszer használat | Az érintett (kiskorú esetén törvényes képviselő)hozzájárulása alapján (GDPR 6. cikk (1) bek. a) pont) | 1 évig, vagy a hozzájárulás visszavonásáig |
| képmás és hangfelvétel (a rögzítés során) | Az Adatkezelő jogos érdeke (GDPR 6. cikk (1) bek. f) pont) | 3 munkanap |
| képmás és hangfelvétel (a közzététel során) | Az Adatkezelő jogos érdeke (GDPR 6. cikk (1) bek. f) pont) | 5 év |
| Törvényes képviselő:név, születési név, anyja neve, születési hely és idő, levelezési cím, telefon, emailGyermeknév, anyja neve, születési hely és idő | Jogi kötelezettség teljesítése (GDPR 6. cikk (1) bek. c) pont)*2013. évi V. törvény* | 5 év |
| Szülőtelefon (vezetékes), telefon (mobil), email A gyermekért érkező személyek | Jogos érdek (GDPR 6. cikk (1) bek. f) pont) | 1 év |

Felhívjuk figyelmét, hogy a Társaság a fentiekben felsoroltakon kívül más adatot Önről és gyermekéről nem rögzít és nem kezel, munkatársait pedig minden információ tekintetében titoktartásra kötelezi.

Adatainak kezelése a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016. április 17-i 2016/679/EU európai parlamenti és tanácsi rendelet (általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvény (Infotv.) alapján történik.

**Az adatkezelés célja**

Az adatkezelés célja a Társaság által megvalósított közfeladat magas színvonalának biztosítása keretében:

1. a Társaság által biztosított „Állati Jó” Lovastáborban való jelentkezés elbírálása,
2. az egészséget nem veszélyeztető, biztonságos táborozás biztosítása,
3. szükség esetén a táborozó gyermek szülőjének/törvényes képviselőjének értesítéséhez szükséges adatok rendelkezésre állása,
4. a „Állati Jó” Lovastábor népszerűsítése

Adatfeldolgozók köre:

* gazdasági ügyintéző, a tábor személyzete
* gyermekorvos,

A Társaság különös figyelmet fordít arra, hogy az Ön és gyermeke egészségügyi adatainak a kezelése kizárólag az Ön és gyermeke biztonságos táborozásához szükséges mértékben kerüljön kezelésre.

Az érintett jogai:

A tájékoztatás kéréshez való jog (hozzáférés joga):

Bármely érintett tájékoztatást kérhet az Adatkezelőtől arra vonatkozóan, hogy személyes adatainak kezelése folyamatban van-e továbbá hogy az Adatkezelő milyen adatait, milyen jogalapon, milyen adatkezelési cél miatt, milyen forrásból, mennyi ideig kezeli; kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait, ideértve különösen a harmadik országbeli címzetteket, illetve a nemzetközi szervezeteket

A kérelmére haladéktalanul, de legfeljebb 30 napon belül, a megadott elérhetőségre tájékoztatást kell küldeni.

A helyesbítéshez való jog:

Bármely érintett kérheti bármely adatának módosítását vagy kiegészítését. Erről kérelmére haladéktalanul, de legfeljebb 30 napon belül intézkedni kell és a megadott elérhetőségre tájékoztatást kell küldeni.

A törléshez (elfeledtetéshez) való jog:

Bármely érintett kérheti adatának törlését, ha a) a személyes adataira már nincs szükség abból a célból, amelyből azokat az Adatkezelő kezelte; b) az érintett visszavonja az adatkezelés alapját képező hozzájárulását, és az adatkezelésnek nincs más jogalapja; c) az érintett tiltakozik az adatkezelés ellen, és nincs más jogszerű ok az adatkezelésre, d) a személyes adatait az Adatkezelő jogellenesen kezelte;

1. a személyes adatait az Adatkezelőre alkalmazandó jogi kötelezettség teljesítéséhez törölni kell; f) a személyes adatok gyűjtésére információs társadalommal összefüggő szolgáltatások gyermekeknek kínálásával kapcsolatosan került sor.
2. Kérelmére ezt haladéktalanul, de legfeljebb 30 napon belül meg kell tenni és a megadott elérhetőségre tájékoztatást kell küldeni.

A zároláshoz, korlátozáshoz való jog:

Bármely érintett kérheti adatának zárolását, ha a) az érintett vitatja a személyes adatok pontosságát, ez esetben a zárolás/korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát; b) az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását; c) az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy d) az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben.

A zárolás addig tart, amíg a megjelölt indok szükségessé teszi az adatok tárolását. A kérelemre ezt haladéktalanul, de legfeljebb 30 napon belül meg kell tenni és a megadott elérhetőségre tájékoztatást kell küldeni.

A tiltakozáshoz való jog:

Bármely személy a megadott elérhetőségeken keresztül tiltakozhat a jogos érdeken alapuló adatkezelés ellen. Ebben az esetben az Adatkezelő a személyes adatokat nem kezelheti tovább, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak. A tiltakozást a kérelem benyújtásától számított legrövidebb időn belül, de legfeljebb 15 napon belül meg kell vizsgálni, annak megalapozottsága kérdésében döntést kell hozni és a döntésről a megadott elérhetőségre tájékoztatást kell küldeni.

Az adathordozhatósághoz való jog:

Az érintett kérheti az Adatkezelőtől, hogy a rá vonatkozó, az érintett által hozzájárulás jogalapján az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa, amennyiben az adatkezelés az érintett hozzájárulásán vagy szerződésen alapul és az adatkezelés automatizált módon történik. Az adatok hordozhatóságához való jogának gyakorlása során az érintett jogosult arra, hogy - ha ez technikailag megvalósítható - kérje a személyes adatok adatkezelők közötti közvetlen továbbítását.

Adatkezelő az érintett kérelmét legfeljebb 30 napon belül teljesíti, és erről az érintettet az általa megadott elérhetőségre küldött levélben értesíti.

Tájékoztatjuk továbbá, hogy hozzájárulását bármikor visszavonhatja. Kérjük, ilyen irányú igényét az Adatkezelő *illetékes munkatársánál* jelezze felénk, az info@jaszlovascentrum.hu email címen, vagy személyesen a Jászkarajenői Szolgáltató Nonprofit Kft. székhelyén (Jástkarajenő Rákóczi F. u. 16)

Az érintett az adatkezeléssel kapcsolatos panaszával közvetlenül a Nemzeti Adatvédelmi és Információszabadság Hatósághoz (cím: 1125 Budapest, Szilágyi Erzsébet fasor 22/c.; telefon: +36-1­391-1400; e-mail: ugyfelszolgalat@naih.hu; honlap: [www.naih.hu)](http://www.naih.hu/) fordulhat. Az érintett a jogainak megsértése esetén az adatátvevő az adatkezelő ellen **bírósághoz** fordulhat. A bíróság az ügyben soron kívül jár el. A pert az érintett - választása szerint - a lakóhelye vagy tartózkodási helye szerint illetékes törvényszék előtt is megindíthatja.

Az adatkezelő indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A tájékoztatási kötelezettség biztosítható egy olyan biztonságos online rendszer üzemeltetésével, amelyen keresztül az érintett könnyen és gyorsan hozzáférhet a szükséges információhoz.